คลังออกบอน์ดผ่อนคืน3หมื่นล้าน
คลังประเดิมขายพันธบัตรประเภททยอยชำระคืน ล็อตแรก 3 หมื่นล้านบาท จากวงเงินที่ตั้งไว้ 1 แสนล้านบาท
8 พ.ย. 2555

คลังประเดิมขายพันธบัตรประเภททยอยชำระคืน ล็อตแรก 3 หมื่นล้านบาท จากวงเงินที่ตั้งไว้ 1 แสนล้านบาท
น.ส. จุฬารัตน์ สุธีธร ผู้อำนวยการสำนักงานบริหารหนี้สาธารณะ (สบน.) เปิดเผยว่า คลังได้แต่งตั้ง ธนาคารกรุงเทพ ธนาคารดอยซ์แบงก์ และธนาคารฮ่องกงและเซี่ยงไฮ้แบงกิ้งคอร์ปอเรชั่น เป็นตัวแทนจำหน่ายพันธบัตร ประเภททยอยชำระคืน (Amortized Bond) รุ่นอายุ 25 ปี ซึ่งครั้งแรกจะจำหน่ายเดือน ธ.ค. 2555 วงเงิน 3 หมื่นล้านบาท จากเป้าขายทั้งปีที่ตั้งไว้  1 แสนล้านบาท โดยพันธบัตรประเภททยอยชำระคืนเงินต้น จะมีรูปแบบคือจะมีการทยอยชำระคืนเงินต้นในช่วง 5 ปีสุดท้าย ที่จำนวน 20% ของเงินต้นต่อปี
ทั้งนี้การออกพันธบัตรทยอยชำระคืนเงินต้น เป็นส่วนหนึ่งของแผนการออกพันธบัตรทั้งปีของกระทรวงการคลัง ที่ตั้งไว้ 1 ล้านล้านล้านบาท โดยในไตรมาสแรกตั้งเป้าออกพันธบัตร 1.1 แสนล้านบาทและไตรมาสสอง 7 หมื่นล้านบาท ส่วนไตรมาสสามและสี่ อยู่ระหว่างการพิจารณาสภาพตลาดการเงิน